《谢张倅惠茶》
宋代·章甫

病躯倦甚不举酒，便腹枵然尤爱茶。
淮乡久住已成俗，客至亦爱研芝麻。
称重缃匳还入手，知公与我诗情厚。
静无俗驾叩柴关，急遣僧房借茶臼。
易足堂中昼倍长，一杯凉饼补饥肠。
世间万事不挂口，齿颊尽日留甘香。
青奴可怜姑少却，睡魔退舍诗魔作。
诗成吟罢来清风，秋意拂拂生梧桐。

作者简介：（1045—1106）建州浦城人，徙居苏州，字端叔。神宗熙宁三年进士。调临川尉，移知寿春。进所著《孟子解义》，除应天府国子监教授，改著作佐郎。元丰中知山阴县，监左藏北库。哲宗朝通判宿州，爱除开封府提举常平等事。徽宗即位，知虔州。崇宁初为都官郎中，时立元祐党籍，乃上言元祐臣僚因国事获罪，不应刻名著籍，禁锢子孙。坐忤宰相曾布，降官知泰州。后提举舒州灵仙观以卒。